Fregattene er innrettet og utrustet til å løse både nasjonale og internasjonale oppgaver, men de skal også kunne delta i fellesoperasjoner ute i verden. Blant oppgavene kan nevnes: Håndhevelse av våpenembargoer eller andre handelsrestriksjoner og håndhevelse av seilas- og flyforbudssoner. Operasjoner med maritime helikoptre. Ildstøtte til landoperasjoner. Eskortetjeneste til flåtestyrker og beskyttelse av sivil skipsfart. Dessuten skal fregattene kunne fungere som kommandoplattform for en stab.